rejauldu/bengali-wikipedia huggingface dataset:
লুৎফুর রহমান জর্জ (জন্ম: ১ জুলাই ১৯৬৩) একজন বাংলাদেশী টেলিভিশন এবং চলচ্চিত্র অভিনেতা। তিনি বিখ্যাত টেলিভিশন ধারাবাহিক কোথাও কেউ নেই - এ অভিনয় করে জনপ্রিয়তা লাভ করেন। এছাড়াও তিনি আগুনের পরশমণি এবং আয়নবাজির মতো ছবিতে কাজ করেছেন।  বর্তমানে তিনি অভিনয় শিল্পী সংঘ তথা অ্যাক্টর্স‌ ইক্যুইটি বাংলাদেশের সাংগঠনিক সম্পাদক।   কর্মজীবন  লুৎফুর রহমান ১৯৮৫ সালে থিয়েটারে তার অভিনয় জীবন শুরু করেন। তিনি নামী সংস্থা নাগরিক নাট্য সম্প্রদায়ের সাথে কাজ করেছিলেন। তিনি হুমায়ূন আহমেদের বিখ্যাত  টেলিভিশন ধারাবাহিক কোথাও কেউ নেই -এ মজনুর ভূমিকায় অভিনয় করে টিভি নাটকে পদার্পণ করেন। তারপর তিনি হুমায়ূন আহমেদেরই পরিচালিত আগুনের পরশমণি (১৯৯৪) ও পোকামকড়ের ঘরবসতি (১৯৯৬) চলচ্চিত্রে অভিনয় করেন। এরপর তিনি প্রাত ১৪ বছর অভিনয় থেকে দূরে থেকে ব্যবসায় মনোযোগ দেন। তারপর তার হার্ট অ্যাটাক হলে সুস্থ হওয়ার পর আবার তিনি অভিনয়ে ফিরে আসেন। মোস্তফা সরয়ার ফারুকীর টিভি নাটক ৪২০ -এ তার ভূমিকাও প্রশংসিত হয়েছিল। এছাড়া তিনি বেশকিছু চলচ্চিত্র, টিভি নাটক ও  টেলিফিল্মে অভিনয় করেছেন।   চলচ্চিত্র তালিকা  বছরশিরোনাম ভূমিকাপরিচালকটীকা২০২৩দুঃসাহসী খোকামুশফিকুর রহমান গুলজারসংক্ষিপ্ত চলচ্চিত্র প্রিয়তমাখালেক চেয়ারম্যান হিমেল আশরাফরেডিওঅনন্য মামুন২০২২কালো প্রজাপতিকিসলুগোলাম সোহরাব দোদুলওয়েব চলচ্চিত্রহডসনের বন্দুকপ্রশান্ত অধিকারীসৈয়দ শামসুল হকের কাহিনী অবলম্বনেপরাণরায়হান রাফি২০২১কালবেলাফ্যাক্টরির গার্ডসাইদুল আনাম টুটুলচরের মাস্টারভিকি জাহেদটিভি চলচ্চিত্র২০১৯ইন্দুবালাজয় সরকারপায়েল অভিষিক্ত চলচ্চিত্রইতি তোমারই ঢাকা১১ জন পরিচালক১১টি গল্প নিয়ে নির্মিত ২০১৮কালের পুতুললক্ষণ দাসআকা রেজা গালিবআগাথা ক্রিস্টি'র "দ্বীপ বিভীষিকা" অবলম্বনে ২০১৭ভয়ংকর সুন্দরঅনিমেষ আইচমতিনন্দীর ‘জলের ঘূর্ণি ও বকবক’  অবলম্বনেগহীন বালুচরঅনিস চেয়ারম্যানবদরুল আনাম সৌদবদরুল আনাম সৌদ পরিচালিত প্রথম চলচ্চিত্র২০১৬আয়নাবাজিকুদ্দুস সিদ্দিকীঅমিতাভ রেজা চৌধুরী২০১৩মৃত্তিকা মায়াগাজী রাকায়েত২০১১বেইলি রোডমাসুদ কায়নাত১৯৯৬পোকামাকড়ের ঘরবসতিআখতারুজ্জামান১৯৯৪আগুনের পরশমনিজর্জ, মুক্তিযোদ্ধাহুমায়ূন আহমেদঅভিষিক্ত চলচ্চিত্র   টিভি নাটক ও টেলিফিল্ম    কোথাও কেউ নেই  ৪২০  হাওয়াই মিঠাই  হাড় কিপটা  আত্মজ  কাল নিতুর বিয়ে  বুকের বাঁ পাশে  বেকারত্বের সৌরভ (২০২১)   চোরের মাষ্টার (২০২১)  বউ বিয়ে (২০২৫)  পুরস্কার ও মনোনয়ন ব্লেন্ডারস চয়েস-দ্য ডেইলি স্টার ওটিটি অ্যান্ডডিজিটাল কনটেন্ট পুরস্কার প্রদানের তারিখবিভাগমনোনীত কর্মফলাফল ২১ অক্টোবর ২০২৩ শ্রেষ্ঠ খল অভিনয়শিল্পী কালো প্রজাপতি     তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:ঢাকার অভিনেতা
কাজী রকিবুদ্দিন আহমদ একজন প্রাক্তন প্রধান নির্বাচন কমিশনার এবং সাবেক সচিব।    জন্ম ও প্রথমিক জীবন  কাজী রকিবুদ্দিন আহমদ ২ ডিসেম্বর ১৯৪৩ সালে যশোরে জন্মগ্রহণকরেন। তিনি একজন প্রবীণ মুক্তিযোদ্ধা।   শিক্ষা জীবন  কাজী রকিবুদ্দিন আহমদ  ঢাকা বিশ্ববিদ্যালয়ে রসায়নে অধ্যয়ন করেন এবং এমএসসি পরীক্ষায় প্রথম শ্রেণিতে দ্বিতীয় স্থান অর্জন করেন। ১৯৬৬ সালে তিনি ঢাকা বিশ্ববিদ্যালয়ের রসায়ন বিভাগের প্রভাষক হিসাবে যোগদান করেন। পরের বছর তিনি পাকিস্তানের সিভিল সার্ভিস অফ পাকিস্তানের (সিএসপি) অফিসার হিসাবে যোগদান করেন।  তিনি বোস্টন বিশ্ববিদ্যালয় থেকে এমবিএ শেষ করে হার্ভার্ড বিশ্ববিদ্যালয়ে পেশাদার প্রশিক্ষণ গ্রহণ করেন। হার্ভার্ড বিশ্ববিদ্যালয় সেন্টার ফর পপুলেশন স্টাডিজের রিসার্চ ফেলো হিসাবে তিনি জনসংখ্যা ও সংস্থান বিকাশে কাজ করেছিলেন। তিনি মার্কিন যুক্তরাষ্ট্রের জর্জিটাউন বিশ্ববিদ্যালয় ইনস্টিটিউট অফ ইন্টারন্যাশনাল অ্যান্ড ফরেন ট্রেড আইন ইনস্টিটিউটের আইন কেন্দ্রে বিনিয়োগ নেগোশিয়েশন কোর্স সম্পন্ন করেন।    কর্মজীবন  কাজী রকিবুদ্দিন আহমদ ১৯৭১ সালে বাংলাদেশ মুক্তিযুদ্ধের সময় মুজিবনগর সরকারে ব্রাহ্মণবাড়িয়া উপ-বিভাগীয় কর্মকর্তা হিসাবে দায়িত্ব পালন করেন এবং মুজিবনগরে প্রথম বাংলাদেশ সরকারের অধীনে উপ-সচিব এবং আঞ্চলিক প্রশাসনিক কর্মকর্তা ছিলেন।  যুদ্ধের সময় তিনি ভারতের আগরতলায় আশ্রয় নেওয়া মুক্তিযোদ্ধাদের এক জোনাল সমন্বয়কারী অফিসারের দায়িত্ব পালন করেন।  বাংলাদেশ স্বাধীন হওয়ার পরে তিনি বাংলাদেশী সিভিল সার্ভিসে যোগ দেন।  কাজী রকিবুদ্দিন আহমদ কুমিল্লার জেলা প্রশাসক ও জেলা ম্যাজিস্ট্রেট, এনজিও বিষয়ক ব্যুরোর মহাপরিচালক, ট্রেডিং কর্পোরেশন অব বাংলাদেশের চেয়ারম্যান এবং বাংলাদেশ রাসায়নিক শিল্প কর্পোরেশনের চেয়ারম্যান হিসাবে দায়িত্ব পালন করেন। তিনি প্রাথমিক ও গণশিক্ষা মন্ত্রণালয়ের সচিব, তথ্য মন্ত্রণালয়ের সচিব এবং শিক্ষা মন্ত্রণালয়ের এবং বাংলাদেশ সংসদের সচিব (জাতীয় সংসদ) হিসাবে দায়িত্ব পালন করেন।  তিনি ৩৩ বছর চাকরির পরে ২০০৩ সালে সরকারী চাকরি থেকে অবসর গ্রহণ করেন। তাকে ৯ ফেব্রুয়ারি ২০১২ সালে বাংলাদেশের প্রধান নির্বাচন কমিশনার হিসেবে নিযুক্ত করা হয়।   কাজী রকিবুদ্দিন আহমদ বাংলাদেশের ৫ জানুয়ারি ২০১৪ সালের সাধারণ নির্বাচন পরিচালনা করেন, যা প্রধান বিরোধী দল বাংলাদেশ জাতীয়তাবাদী দল বয়কট করেছিল।  তিনি ২০১৬ সালের দেশব্যাপী জেলা পরিষদ নির্বাচনের তদারকি করেছিলেন।  তার নেতৃত্বে নির্বাচন কমিশন (ইসি) বিদ্যমান কাগজের জাতীয় পরিচয় পত্র কার্ড  পরিবর্তন করে ১০ কোটি নাগরিকের মধ্যে মেশিন-রিডেবল স্মার্ট জাতীয় পরিচয় (এনআইডি) কার্ড বিতরণ শুরু করে এবং ভোটার তালিকা হালনাগাদ করে।   প্রধান নির্বাচন কমিশনার হিসাবে তার মেয়াদ ৯ ফেব্রুয়ারি ২০১৭ সালে শেষ হয়।    আরও দেখুন    এ.টি.এম. শামসুল হুদা  কেএম নুরুল হুদা  আবদুর রউফ   তথ্যসূত্র   বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:জীবিত ব্যক্তি বিষয়শ্রেণী:১৯৪৩-এ জন্ম বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চুয়াডাঙ্গা জেলার ব্যক্তি বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী বিষয়শ্রেণী:বাংলাদেশী সরকারি চাকরিজীবী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
thumb|অজন্তায় চিত্রায়িত গৌতম বুদ্ধের সঙ্গে যশোধরা ও রাহুলের সাক্ষাত যশোধরা () বা সুভদ্দকচ্ছানা () বা বিম্বা () সিদ্ধার্থ গৌতমের পত্নী ছিলেন।   প্রথম জীবন  যশোধরা কোলীয় গণের  প্রধান সুপ্পবুদ্ধ এবং তার পত্নী ও শাক্য গণের প্রধান শুদ্ধোধনের ভগিনী অমিতার কন্যা ছিলেন। যশোধরা ও সিদ্ধার্থ গৌতম একই দিনে জন্মগ্রহণ করেছিলেন। ষোল বছর বয়সে যশোধরার সঙ্গে সিদ্ধার্থ গৌতমের বিবাহ সম্পন্ন হয়। উনত্রিশ বছর বয়সে যেদিন তাঁদের রাহুল নামে এক পুত্রসন্তানের জন্ম হয়, সেইদিন সিদ্ধার্থ গৌতম পরম সত্যের সন্ধানে সংসার ত্যাগ করে প্রবজ্যা গ্রহণ করেন। সিদ্ধার্থ গৌতমের কঠিন কঠোর সন্ন্যাস জীবনের বিস্তারিত জানতে পেয়ে যশোধরাও স্বামীর ন্যায় রাজবস্ত্র ও অলঙ্কার ত্যাগ করে সাধারণ হলুদ কাপড় পরতে ও সারাদিনে একবেলা আহার করতে শুরু করেন। কথিত আছে,সে সময় অনেক রাজকুমার তাঁর পাণিগ্রহণ এর প্রস্তাব নিয়ে এলেও তিনি তাঁদের প্রস্তাব ফিরিয়ে দেন।     পরবর্তী জীবন  বুদ্ধত্ব লাভের পর শুদ্ধোধনের অনুরোধে গৌতম বুদ্ধ কপিলাবস্তু যান। দ্বিতীয় দিনে অন্যান্য ভিক্ষুদের সঙ্গে বুদ্ধ শহরে ভিক্ষা করতে বেরোলে যশোধরা সেই সংবাদের সত্যতা বিচারের উদ্দেশ্যে প্রাসাদের জানালা দিয়ে তাকে দেখতে পান। বুদ্ধের ব্যক্তিত্বের গরিমায় মুগ্ধ যশোধরা প্রশংসাসূচক আটটি শ্লোক রচনা করেন, যা নরসীহগাথা নামে পরিচিত। সেই দিন প্রাসাদের সকল নারী বুদ্ধের দর্শনের জন্য এলেও যশোধরা তার নিকটে যেতে অস্বীকৃত হন। তিনি সংবাদ দেন যে, যশোধরার মধ্যে কোন গুণ অবশিষ্ট থাকলে স্বয়ং গৌতম বুদ্ধ তার নিকটে আসবেন। বুদ্ধ তার অনুরোধ রক্ষা করে তার নিকট যান এবং তার ধৈর্য ও আত্মত্যাগের প্রশংসা করেন। কপিলাবস্তু শহরে বুদ্ধের সপ্তম দিন, যশোধরা তার পুত্র রাহুলকে পিতা গৌতম বুদ্ধের নিকট পাঠান এবং পিতার নিকট উত্তরাধিকার চেয়ে নিতে বলেন। রাহুল ভিক্ষু জীবন গ্রহণ করেন এবং গৌতম বুদ্ধের অনুরোধে সারিপুত্ত তাকে উপসম্পদা প্রদান করেন। পরবর্তীকালে গৌতম বুদ্ধ নারীদের সংঘে প্রবেশের অনুমতি দিলে যশোধরা ভিক্ষুণী হিসেবে সংঘে যোগদান করেন ও পরে অর্হৎ প্রাপ্ত হন।Rāhulamātā: what-buddha-said.net ওয়েবসাইটে যশোধরার জীবনী    তথ্যসূত্র   বিষয়শ্রেণী:গৌতম বুদ্ধের পরিবার বিষয়শ্রেণী:অর্হত
থাম্ব|250px|ডান| ষাঁড়ের পিঠে আনশার। আশুরের প্রাচীন রাজধানী আশারিয়ায় খননের ফলে প্রাপ্ত।  আনশার হচ্ছে একজন আদিম দেবতা। আনশার শব্দের অর্থ সমগ্র স্বর্গ। আনশারের সঙ্গিনী হচ্ছে কিশার যার অর্থ "পুরো পৃথিবী "। তারা লাহামু এবং লাহমুর সন্তান এবং তিয়ামাত ও আপসুর প্রৌপুত্র। তারা স্বর্গের দেবতা, দেবতাদের রাজা আনুর পিতামাতা।  নব্য আশারীয় পর্বে আনশারকে আশারীয় সাম্রাজ্যের নামদেবতা আশুরের ভাবা হতো।   তথ্যসূত্র   বিষয়শ্রেণী:মেসোপটেমীয় দেবতা বিষয়শ্রেণী:এনুমা এলিস বিষয়শ্রেণী:আকাশ ও আবহাওয়া দেবত
গুলাব কাউর (জন্ম ১৮৯০) ছিলেন একজন একজন ভারতীয় বিপ্লবী, যিনি ভারতে ব্রিটিশ শাসনের বিরোধিতা করেছিলেন।   প্রারম্ভিক জীবন  প্রায় ১৮৯০ সালের দিকে ভারতের পাঞ্জাবের, সানগ্রুর জেলার বাকশিওয়ালা গ্রামে জন্মগ্রহণ করেন তিনি। খুব অল্প বয়সে গুলাব কাউর মান সিং-কে বিয়ে করেছিলেন। এই দম্পতি আমেরিকায় পাড়ি জমানোর উদ্দেশ্যে ভারত থেকে নৌ পথে ফিলিপাইনের ম্যানিলায় গিয়েছিলেন। এখানেই গুলাব কাউর গদর পার্টি সম্পর্কে জানতে পারেন।    রাজনৈতিক জীবন  ম্যানিলাতে অবস্থান করার সময়, গুলাব কাউর ব্রিটিশ শাসন হতে উপমহাদেশকে মুক্ত করার উদ্দেশ্যে প্রতিষ্ঠিত একটি সংগঠন গদর পার্টিতে যোগ দেন। এটি ছিল মূলত শিখ-পাঞ্জাবী অভিবাসীদের দ্বারা গঠিত একটি সংগঠন। ফিলিপাইনে অবস্থান করার সময় তিনি, ফিলিপাইনের বিভিন্ন জায়গায় ভ্রমণ করে, অবস্থান করা বিভিন্ন প্রবাসী ভারতীয়দের স্বাধীন ভারত গড়ার পক্ষে কাজ করার জন্য উৎসাহিত করেন। একই সময় তিনি গদর গার্টির জন্য অস্ত্র ও অর্থ সংগ্রহ করতে থাকেন।   গুলাব কাউর পার্টির ছাপা খানায় সতর্কতার সাথে দায়িত্ব পালন করেন। হাতে একটি সাংবাদিক পাস নিয়ে, নিজেকে সাংবাদিক পরিচয় দিয়ে, তিনি গদর পার্টির সদস্যদের অস্ত্র বিতরণের দ্বায়িত্ব কাঁধে নেন। গুলাব কাউর স্বাধীনতার স্বপক্ষে রচিত সাহিত্য বিতরণ করে ও জাহাজের ভারতীয় যাত্রীদের স্বাধীনতার পক্ষে অনুপ্রেরণামূলক বক্তৃতা দিয়ে গদর পার্টিতে যোগ দিতে উৎসাহিত করেন।   গুলাব কাউর ও ফিলিপাইনে অবস্থানরত আরও প্রায় পঞ্চাশজন স্বাধীনতাকামী গদর পার্টির সদস্যরা, একসাথে এস.এস. কোরিয়া ব্যাচ জাহাজে করে ভারতের দিকে যাত্রা শুরু করেন। তাঁরা সিঙ্গাপুরে এসে, এস.এস. কোরিয়া জাহাজ পরিবর্তন করে, তোসা মারু জাহাজে করে আবার ভারতের দিকে যাত্রা করেন। তিনি ভারতের স্বাধীনতা সংগ্রামে অংশগ্রহণ করেছেন, এটা মান সিং মেনে নিতে রাজী না হওয়ায়, তাঁকে ম্যানিলাতে রেখেই গুলাব সিং ভারতে চলে আসেন। ভারতে পৌঁছানোর পর, তিনি ও আরও কিছু বিপ্লবী একসাথে কাপুরথালা, হোসিয়ারপুর ও জলন্ধর গ্রামে বিপ্লবের পক্ষে সক্রিয় ছিলেন, যাতে, জনসাধারণ দেশের স্বাধীনতার জন্য সশস্ত্র বিপ্লবে অংশগ্রহণ করেন।   স্বাধীনতার প্ররোচনামূলক কাজের জন্য তাঁকে তৎকালীন ব্রিটিশ-ভারতের লাহোরে (বর্তমান পাকিস্তানে) দুই বছরের জন্য কারাগারে প্রেরণ করা হয়েছিল। জেলে থাকা গুলাব কাউরের উপর, প্রচন্ড নির্যাতন করা হয়, বিপ্লবীদের বিষয়ে তথ্য জানানোর জন্য। তথাপি তিনি কোন তথ্য প্রকাশ করেন নি ব্রিটিশ সরকারের কাছে। ১৯৪১ সালে গুলাব কাউর মারা যান।  গুলাব কাউরকে নিয়ে, ২০১৪ সালে, এস কেসর সিং পাঞ্জাবি ভাষায় গদর দি ধী গুলাব কাউর নামক একটি বই প্রকাশ করেন।    তথ্যসূত্র   বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:ভারতীয় শিখ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:গদর পার্টি বিষয়শ্রেণী:পাঞ্জাব, ভারতের নারী বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:পাঞ্জাব, ভারতের রাজনীতিতে নারী
প্রথম প্রতিশ্রুতি () বিখ্যাত ভারতীয় বাঙালি লেখিকা আশাপূর্ণা দেবীর একটি বিখ্যাত উপন্যাস। এই উপন্যাসের জন্য তিনি ভারতের সর্বোচ্চ সাহিত্য সম্মান জ্ঞানপীঠ পুরস্কার লাভ করেন। পরবর্তীকালে এই উপন্যাসটি অবলম্বনে ১৯৭১ সালে একটি বাংলা সিনেমাও তৈরি হয়। পরিচালনা করেন দীনেন গুপ্ত। এটি একটি উপন্যাস ত্রয়ীর প্রথম উপন্যাস। পরবর্তী দুটি উপন্যাসের নাম হল সুবর্ণলতা এবং বকুলকথা।  বহিঃসংযোগ     বিষয়শ্রেণী:বাংলা ভাষার উপন্যাস বিষয়শ্রেণী:কলকাতার পটভূমিতে উপন্যাস বিষয়শ্রেণী:আশাপূর্ণা দেবীর উপন্যাস বিষয়শ্রেণী:২০শ শতাব্দীর ভারতীয় উপন্যাস বিষয়শ্রেণী:বাংলা ভাষার ভারতীয় উপন্যাস
জেজু এয়ার ফ্লাইট ২২১৬ ছিল জেজু এয়ার দ্বারা পরিচালিত একটি নির্ধারিত আন্তর্জাতিক যাত্রীবাহী ফ্লাইট যা থাইল্যান্ডের ব্যাংককের সুবর্ণভূমি বিমানবন্দর থেকে যাত্রা করে দক্ষিণ কোরিয়ার মুয়ান আন্তর্জাতিক বিমানবন্দরে অবতরণের সময় দুর্ঘটনার শিকার হয়।  ২০২৪ সালের ২৯ ডিসেম্বর সকালে বোয়িং ৭৩৭-৮০০ মডেলের বিমানটি জরুরি অবতরণের সময় বেলি ল্যান্ডিং করে রানওয়ে থেকে ছিটকে পড়ে। বিধ্বস্ত বিমানটির মোট ১৮১ জন আরোহীর মধ্যে ১৭৯ জন নিহত হন। পিছনে বসা মাত্র দুই জন কেবিন ক্রু সদস্য আহত গুরুতর আহত অবস্থায় বেঁচে যান।  এই বিমান সংস্থাটির ইতিহাসে এটিই প্রথম কোন দূর্ঘটনা। এটি দক্ষিণ কোরিয়ার সবচেয়ে বড় কিন্তু কম বাজেটের এয়ারলাইন্স।  এই বিমান দুর্ঘটনাটি এখন পর্যন্ত ২০২৪ সালের সবচেয়ে মারাত্মক বিমান দুর্ঘটনা এবং বর্তমানে ২০১৮ সালের লায়ন এয়ারফ্লাইট ৬১০ এর দুর্ঘটনার পর সবচেয়ে মারাত্মক বিমান দুর্ঘটনা।   পটভূমি    এয়ারক্রাফট    দুর্ঘটনা    তদন্ত    পরিণাম  কোরিয়ান সরকার মুয়ানকে একটি বিশেষ দুর্যোগ অঞ্চল ঘোষণা করেছে এবং ৫ জানুয়ারি ২০২৫ পর্যন্ত জাতীয় শোক জারি করেছে।   আরও দেখুন    তথ্যসূত্র
থাম্ব|ইলাই হার্সগোর হেনদিন  ইলাই হার্সগোর হেনদিন ( ; জন্ম: ৩০ সেপ্টেম্বর ১৯৮০) হচ্ছেন কেফার সাবার ডেপুটি মেয়র, বর্তমান কাউন্সিল সদস্য হিসেবে মেরেৎজ দলের প্রধান। তিনি ২০১৮ সালের পৌর নির্বাচনে মেয়র পদে প্রার্থী ছিলেন।   পটভূমি  ইলাই হার্সগোর হেনদিন ১৯৮০ সালের ৩০ শে সেপ্টেম্বর জন্মগ্রহণ করেন এবং কেফার সাবায় বেড়ে ওঠেন। হেনদিন প্রয়াত অধ্যাপক মাইকেল হার্সগোর নাতি। কেফার সাবায় বড় হন।  হেনদিন হাইফা বিশ্ববিদ্যালয়ে আইন ও কম্পিউটার বিজ্ঞান অধ্যয়ন করেন এবং যথাক্রমে এলএলবি ও বিএসসি ডিগ্রি অর্জন করেন।  এপ্রিল ২০০৬ থেকে অক্টোবর ২০১০ পর্যন্ত তিনি মাইক্রোসফট, ভিকন এবং আইবিএম-এর সফটওয়্যার ইঞ্জিনিয়ার হিসেবে কাজ করেন এবং বিভিন্ন স্টার্টআপ কোম্পানি প্রতিষ্ঠায় গুরুত্বপূর্ণ ভূমিকা পালন করেন।   রাজনৈতিক সক্রিয়তা  ২০০৯ থেকে নভেম্বর ২০১৩ পর্যন্ত হেনদিন কেফার সাবাতে মেরেৎজ দলের প্রধান হিসেবে দায়িত্ব পালন করেন।  ২০০৯ সালে হেনদিন সাংবাদিক এবং নেসেটের প্রাক্তন সদস্য নিৎজান হোরোউইটজের সাথে "ফ্রি ইজরায়েল" () সংগঠনের প্রতিষ্ঠাতাদের মধ্যে ছিলেন।  ২১ নভেম্বর, ২০১৩ থেকে ২০১৬ সালের ১৭ মে পর্যন্ত হেনদিন কেফার সাবার ডেপুটি মেয়র হিসেবে দায়িত্ব পালন করেন। ডেপুটি মেয়র হিসেবে তিনি পরিবেশ সুরক্ষা বিভাগে স্বচ্ছতার আহ্বান জানিয়ে একটি বিপ্লবের নেতৃত্ব দেন এবং কফার সাবাকে প্রথম শহরে পরিণত করেন যা ক্যান্সারের ধূমপানের ব্যবহার নিষিদ্ধ করে। হেনদিন শহরের ধর্মীয় প্রভাবের বিরুদ্ধে ওকালতি করেছিলেন এবং বহুত্ববাদী সত্তাগুলির সাথে সহযোগিতা গড়ে তুলেছিলেন এবং ধর্মীয় পরিষদে দুই জন মহিলার নিয়োগ সহ ইহুদি ধর্মের আরও উন্মুক্ত রূপের আহ্বান জানান। হেনদিন সিটি কাউন্সিলের শুনানিতে ভিডিও রেকর্ডার ব্যবহার নিষিদ্ধ করার প্রাক্তন মেয়রের একটি প্রচেষ্টা ব্যর্থ করেন এবং তিনি নিজেই তার শুনানি এবং তার দলের সদস্য প্লিয়া কাটনার কে ইন্টারনেটে সরাসরি সম্প্রচার করবেন। সন্দেহজনক লেনদেন উন্মোচনের পর তিনি পদত্যাগ করেন। এবং প্রাক্তন মেয়র ইয়েহুদা বেন-হামোকে গ্রেপ্তার করা হয়।  ২০১৮ সালের মে মাসে, স্থানীয় সংস্কৃতি কেন্দ্রে জেরুজালেম দিবসের জন্য আয়োজিত একটি অনুষ্ঠানে ধর্মীয় ছেলেদের উপস্থিতির কারণে একদল মেয়েকে পিছনে বসতে বলা হলে হারসগোর ক্ষোভ প্রকাশ করেন। একই মাসে তিনি ইজরায়েলি পুলিশ প্রধান রনি আলশেখসহ পুলিশ কর্মকর্তাদের তীব্র সমালোচনা করেন, যাকে তিনি স্থানীয় সমকামী প্রাইড প্যারেডে নেওয়া চরম নিরাপত্তা ব্যবস্থা হিসেবে দেখেন এবং হুমকি দেন যে যদি তাদের প্রত্যাহার না করা হয় তবে তারা সর্বোচ্চ আদালতে যাবেন।   তথ্যসূত্র   বিষয়শ্রেণী:CS1 Hebrew-language sources (he) বিষয়শ্রেণী:মেরেটজের রাজনীতিবিদ বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:হাইফা বিশ্ববিদ্যালয়ের প্রাক্তন শিক্ষার্থী
সের্দার গুর্বাঙ্গুলিয়েভিচ বের্দিমুহামেদু (; জন্ম ২২ সেপ্টেম্বর ১৯৮১) হলেন তুর্কমেনিস্তানের তৃতীয় এবং বর্তমান রাষ্ট্রপতি, যিনি ১৯ মার্চ ২০২২ তারিখ থেকে দায়িত্ব পালন করছেন। বের্দিমুহামেদু এর আগে তাঁর পিতা গুর্বাঙ্গুলির সরকারের অধীনে আরও কয়েকটি পদে দায়িত্ব পালন করেছিলেন।  ২০২১ সালে, তিনি তুর্কমেনিস্তানের মন্ত্রিসভায় একাধিক উপসভাপতিদের একজন হয়েছিলেন। ২০২২ সালে তুর্কমেনিস্তানের রাষ্ট্রপতি নির্বাচনে ৭৩ শতাংশ ভোট পেয়ে জয়লাভ করেন, যেই নির্বাচনটি অবাধ বা সুষ্ঠু নয় বলে বিবেচিত হয়, তিনি রাষ্ট্রপতি হিসাবে তাঁর পিতার ১৫ বছরের দীর্ঘ একচ্ছত্রবাদী রাষ্ট্রপতিত্বের স্থলাভিষিক্ত হন।  তথ্যসূত্র  বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কমেন মুসলিম বিষয়শ্রেণী:তুর্কমেনিস্তানের রাষ্ট্রপতি বিষয়শ্রেণী:রাষ্ট্রপতির সন্তান বিষয়শ্রেণী:তুর্কমেন জাতীয়তাবাদী বিষয়শ্রেণী:২০শ শতাব্দীর এশিয়ার রাষ্ট্রপতি বিষয়শ্রেণী:তুর্কমেন জেনারেল বিষয়শ্রেণী:২০শ শতাব্দীর তুর্কমেন রাজনীতিবিদ বিষয়শ্রেণী:২১শ শতাব্দীর তুর্কমেন রাজনীতিবিদ
মিথ্যে প্রেমের গান হল ২০২৩ সালের একটি ভারতীয় বাংলা ভাষার মিউজিক্যাল প্রণয়ধর্মী নাট্য চলচ্চিত্র। পরমা নেওটিয়া চলচ্চিত্রটির চিত্রনাট্য, প্রযোজনা ও পরিচালনা করেছেন। ছবিতে প্রধান চরিত্রে অভিনয় করেছেন অনির্বাণ ভট্টাচার্য, ইশা সাহা এবং অর্জুন চক্রবর্তী। পটভূমি ছবিতে অভীক (অনির্বাণ ভট্টাচার্য) একটি পানশালায় গান গায়, নিজে গান লেখে এবং কখনও কখনও নামকরা সঙ্গীতশিল্পী হওয়ার স্বপ্ন দেখে। তবে সে স্বপ্নটাও ঠিক করে দেখতে পারে না। কারণ, জীবনের সব ক্ষেত্রেই সে ভয় পায়। যেমন ভালবাসাকেও পায়। তাই তাঁর ভালবাসার মানুষ অন্বেষা (ইশা সাহা) যখন নিজে থেকে এসে প্রেম নিবেদন করে, তখন তাকেও সে দূরে সরিয়ে দেয়। সবটাই ভয় থেকে। এ দিকে, অন্বেষাও বেশ বিভ্রান্ত। সে বিখ্যাত শাস্ত্রীয় সঙ্গীতশিল্পীর মেয়ে। যার অন্যতম সেরা শিষ্য আদিত্য (অর্জুন চক্রবর্তী) অন্বেষাকে ভালবাসে।  অভিনয়শিল্পী   অনির্বাণ ভট্টাচার্য - অভীক  ইশা সাহা - অন্বেষা  অর্জুন চক্রবর্তী - আদিত্য  সৌম্য মুখোপাধ্যায়  আনুশা বিশ্বনাথন  সুদীপা বোস  দেবেশ চট্টোপাধ্যায়  বিশ্বরূপ বিশ্বাস  সঙ্গীত ছবিটির সঙ্গীত পরিচালনা করেছেন কুন্তল দে ও রণজয় ভট্টাচার্য। গানটির কথা লিখেছেন অরিত্র সেনগুপ্ত। সাউন্ডট্র্যাকের প্রধান কণ্ঠশিল্পী ছিলেন ঈশান মিত্র। +ট্র্যাক তালিকানা.শিরোনামসঙ্গীতগায়কদৈর্ঘ্য১."একবার তাকাও ফিরে"কুন্তল দেঈশান মিত্র৩:৩৯২."মিথ্যে প্রেমের গান (টাইটেল ট্র্যাক)"কুন্তল দেঈশান মিত্র৩:৩৭৩."জানে হৃদয়"কুন্তল দেঈশান মিত্র৩:০৮৪."অচেনা করোর বুকে"রণজয় ভট্টাচার্যঈশান মিত্র, রণজয় ভট্টাচার্য , মেখলা দাশগুপ্ত৩:৫৬৫."নিরবতায় ছিল"রণজয় ভট্টাচার্যঈশান মিত্র, রণজয় ভট্টাচার্য২:৫৫৬."ফিরে পেতে চাই"ঈশান মিত্র৩:২৬৭."তোমাকে খুজে পাই"ঈশান মিত্র৩:৪৫৮."তুমি ছিলে না আমার"ঈশান মিত্র৩:৪০৯."মন এই দেশ এ তে থাক না"ঈশান মিত্র, মধুবন্তী বাগচী৩:১৩১০."গুরু দোহাই তোমার"অর্কদীপ মিশ্রঈশান মিত্র, অর্কদীপ মিশ্র২:৫২১১."তোর বিন সখি"রণজয় ভট্টাচার্যরণজয় ভট্টাচার্য , অম্বরীশ দাস৪:১৯১২."জানে হৃদয় রিপ্রাইজ"কুন্তল দেঅনির্বাণ ভট্টাচার্য৩:১৯মোট দৈর্ঘ্য:৪১:৫৯  তথ্যসূত্র  বহিঃসংযোগ      বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
গৌড় রাজ্য ধ্রুপদী যুগে ভারতীয় উপমহাদেশের একটি রাজ্য ছিল, যার উৎপত্তি খ্রিস্টপূর্ব ৪র্থ শতাব্দীতে বা সম্ভবত তার আগে  বঙ্গ অঞ্চলে (আধুনিক পশ্চিমবঙ্গ ও বাংলাদেশ) হয়েছিল।Majumdar, Dr. R.C., History of Ancient Bengal, first published 1971, reprint 2005, pp. 5-6, Tulshi Prakashani, Kolkata, .  অবস্থান ও বিস্তৃতি  গৌড় রাজ্য বাংলার ইতিহাসে বাঙালীদের দ্বারা প্রতিষ্ঠিত প্রথম স্বাধীন রাজ্য ছিল যার প্রতিষ্ঠাতা ছিলেন রাজা শশাঙ্ক।  তিনি ৭ম শতাব্দী পর্যন্ত রাজত্ব করেছিলেন; তবে কিছু ঐতিহাসিকের মতে তিনি ৫৯০ হতে ৬২৫ খ্রিষ্টাব্দ পর্যন্তই রাজত্ব করেছিলেন। গৌড় রাজ্যের রাজধানী, বর্তমান মুর্শিদাবাদ জেলার সদরশহর বহরমপুর থেকে  দক্ষিণ-পশ্চিমে কর্ণসুবর্ণ নামক স্থানে ছিল।  চৈনিক পরিব্রাজক, হিউয়েন সাং রাজা শশাঙ্ক শাসিত উড়িষ্যার একটি এলাকা থেকে কর্ণসুবর্ণ পর্যন্ত ভ্রমণ করেছিলেন। পুণ্ড্রবর্ধনও যে গৌড় রাজ্যের অংশ ছিল তা পরিব্রাজক হিউয়েন সাং এর বর্ণনায় উল্লেখ পাওয়া যায়।Bandopadhyay, Rakhaldas, Bangalar Itihas, , first published 1928, revised edition 1971, vol I, p 101, Nababharat Publishers, 72 Mahatma Gandhi Road, Kolkata.  প্রমাণ অনুযায়ী প্রাচীন বাংলার গৌড় রাজ্যের সাথে রাঢ় অঞ্চলের বিবাদ ছিল। যদিও কৃষ্ণ মিশ্রের (একাদশ অথবা দ্বাদশ শতাব্দী) "প্রবোধ-চন্দ্রোদয়"-এ উল্লেখ, আছে যে  (বর্তমান) হুগলি এবং হাওড়া জেলার রাঢ় (বা রাঢ়পুরি) ও ভূরিষরেষঠিকা গৌড় রাষ্ট্রের অন্তর্ভুক্ত ছিল, কিন্তু  যাদব রাজা প্রথম জাইতুগির শিলালেখে উল্লেখিত যে রাঢ় গৌড় রাজ্য থেকে আলাদা।  ত্রয়োদশ ও চতুর্দশ শতাব্দীর জৈন লেখকদের বিভিন্ন পাণ্ডুলিপি অনুযায়ী গৌড় বর্তমান মালদা জেলার লক্ষণাবতীর সাথে একীভূত।  শশাঙ্কের মৃত্যুর পর ক্ষমতায় বসেন তার পুত্র মানব, যিনি ৮ মাস পর্যন্ত গৌড়ের শাসনকার্য চালান। তার কিছুকাল পরই গৌড়, সম্রাট হর্ষবর্ধণ এবং কামরূপের রাজা ভাস্কর বর্মণ কর্তৃক দুভাগে বিভক্ত হয়ে যায়। এমনকি তারা কর্ণসুবর্ণ পর্যন্ত দখল করে নেয়।  পাল রাজারা নিজেদের বঙ্গেশ্বর (বঙ্গের পালন কর্তা) ও গৌড়েশ্বর (গৌড়ের পালন কর্তা) বলে উল্লেখ করতেন। একইভাবে সেন রাজারাও তাদের গৌড়েশ্বর হিসেবে পরিচয় দিতেন। এভাবে গৌড় এবং বঙ্গ (vanga) নামদুটি একই অর্থে অর্থাৎ একসাথে সমগ্র বাংলা অঞ্চল কে বোঝানোর জন্য ব্যবহৃত হতে থাকে।   শাসক গণ    জয়নাগা (আনুমানিক ৫৫৪ – সম্ভবত ৫৯০ খ্রিস্টাব্দ)  শশাঙ্ক (৫৯০- ৬২৫ খ্রিষ্টাব্দ)  মানব (৬২৫-৬২৬ খ্রিষ্টাব্দ)  তথ্যসূত্র  বিষয়শ্রেণী:বাংলার ইতিহাস বিষয়শ্রেণী:মালদহ জেলার ইতিহাস বিষয়শ্রেণী:৫৯০-এ প্রতিষ্ঠিত বিষয়শ্রেণী:৬২৬-এ বিলুপ্ত বিষয়শ্রেণী:মধ্যযুগীয় সাম্রাজ্য ও ভারতের রাজ্য
নাগচম্পা বা প্লুমেরিয়া (যার বৈজ্ঞানিক নাম:  Plumeria pudica- প্লুমেরিয়া পুডিকা) হল  Apocynaceae-অ্যাপোসাইনাস গণের এক প্রজাতির সপুষ্পক উদ্ভিদ। এই উদ্ভিদের আদি নিবাস পানামা, কলম্বিয়া এবং ভেনিজুয়েলা। তবে এটি বর্তমানে ভারতের এবং বাংলাদেশের প্রাকৃতিক পরিবেশে স্বাভাবিকতা লাভ করেছে। গাছটির পাতা খানিকটা চামচ আকারের এবং পাতার অগ্রভাগ কিছুটা কোবরা তথা নাগের  ফনার মত হওয়ায় বাংলায় একে নাগচম্পা বা নাগ চাঁপা বলা হয়। বাংলার নানা স্থানে এটি 'পুদিকা চম্পা', 'প্রেমনলিনী' ও 'কমলিকা' নামেও পরিচিত। সাদা রঙের পাঁচ পাপড়ির মাঝে হলুদ রঙের আভায় ফুলটির সৌন্দর্য নয়নাভিরাম। বিবরণ দ্রুত বর্ধনশীল নাগচম্পা গাছটির কাণ্ড বেশি শক্ত হয় না। শাখা-প্রশাখাও কম হয় এবং সোজা উপরে বাড়তে থাকে। উচ্চতা গড়ে আট ফুট (২.৪ মি) থেকে দশ ফুটের (৩ মিটার) হয়। শিরা উপশিরাযুক্ত, গাঢ় সবুজ রঙের গাছের পাতা বেশ পুরু লম্বায় ৬ - ৮ ইঞ্চি (১৫- ২০ সেমি) এবং চওড়ায় ১-২ ইঞ্চি (২.৫ - ৫ সেমি) হয়ে থাকে। শাখা-প্রশাখার অগ্রভাগে গুচ্ছ থোকায় দুধের মত সাদা ফুল ফোটে এবং প্রস্ফুটিত গন্ধহীন ফুল বেশ কয়েকদিন গাছে শোভা পায়। ৫ - ৬ দিন পর অবশ্য ঝরে পড়ে। সারা বছরে কমবেশি ফুল দেখা গেলেও সাধারণত ভারতে তথা বাংলায় বর্ষা ও শরতে গাছে অধিক ফুল ফোটে। সব ধরনের মাটিতে, রৌদ্রকরোজ্জ্বল পরিবেশে উঁচু  বা মাঝারি উঁচু মাটিতে ভালো জন্মায়। গাছের ডাল কেটে অর্থাৎ কাটিং পদ্ধতিতে সরাসরি মাটিতে বা টবে রোপন করা যায়।   হর্টিকালচার  প্লুমেরিয়া গণের গাছের বৈচিত্র্যময়  পাতার কারণে প্লুমেরিয়া পুডিকাকে  সাধারণত 'গোল্ডেন অ্যারো' বা 'গিল্ডেড স্পুন' বলা হয়। থাইল্যান্ডে এক সংকর জাতির উদ্ভিদ হল  'শ্রী সুপাকর্ন' বা 'পিঙ্ক পুডিকা'। ভারতে প্লুমেরিয়া' গণের আরো ভিন্ন প্রজাতির উদ্ভিদের সাদা  পাপড়ির মাঝে হলুদ, লালচে গোলাপি রঙের ফুল দেখা যায় সেটি বাংলায় কাঠগোলাপ বা লাল কাঠগোলাপ () নামে পরিচিত।   বায়োকেমিস্ট্রি  নাগচম্পা তথা প্লুমেরিয়া পুডিকা গাছ হতে যে ল্যাটেক্স প্রোটিন পাওয়া যায় ইঁদুরের উপর পরীক্ষায় দেখা গেছে যে অ্যান্টিঅক্সিডেন্টে সমৃদ্ধ উপাদানটিকে দন্তচিকিৎসায়  (পিরিয়ডোনটাইটিসে) ব্যবহারের সম্ভাবনা আছে।    সাধারণ নাম    ব্রাইডাল বুকে  হোয়াইট ফ্রাঙ্গিপানি  ফিডিল লীফ প্লুমেরিয়া   ওয়াইল্ড প্লুমেরিয়া  বনেরিয়ান ওলেন্ডার  থাই চম্পা (উর্দু)  নাগ (কোবরা) চম্পা (বাংলা)  நாவில்லா அரளி (" নাভিল্লা আরালী ") (তামিল)   গ্যালারি    তথ্যসূত্র   বিষয়শ্রেণী:ভেনিজুয়েলার উদ্ভিদ বিষয়শ্রেণী:পানামার উদ্ভিদ বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
উপকূল এক্সপ্রেস (ট্রেন নং ৭১১−৭১২) নোয়াখালী রেলওয়ে স্টেশন হতে ঢাকা কমলাপুর রেলওয়ে স্টেশন পর্যন্ত চলাচলকারী একটি যাত্রীবাহী ট্রেন। এটি ১৭ই জানুয়ারি, ১৯৮৬সালে উদ্বোধন হয়। ট্রেনটি বর্তমানে সক্রিয়ভাবে যাতায়াত করে। এই ট্রেন টি যাত্রা পথে কুমিল্লা, ব্রাহ্মণবাড়িয়া, কিশোরগঞ্জ, নরসিংদী, গাজীপুর ও ঢাকা জেলাকে সংযুক্ত করে। এটিকে দ্বিতীয় আন্তনগর মিটারগেজ ট্রেন বলা হয় ।   সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪তম সময়সূচী অনুযায়ী, যা ২০২৫ সালের ১০ই মার্চ হতে কার্যকর।)   নোয়াখালী থেকে ঢাকার সময়সূচি স্টেশন  পৌঁছে  ছাড়ে নোয়াখালী  00:00  06:00 মাইজদী কোর্ট  06:07  06:07 চৌমুহনী  06:23  06:25 বজরা  06:34  06:36 সোনাইমুড়ী  06:45  06:47 নাথেরপেটুয়া  07:00  07:02 লাকসাম জংশন  07:12  07:14 কুমিল্লা  07:52  07:56 কসবা  08:24  08:26 আখাউড়া  08:50  09:10 ব্রাহ্মণবাড়িয়া  09:31  09:33 আশুগঞ্জ  09:50  09:52 নরসিংদী  10:35  10:37 ঢাকা বিমানবন্দর  10:47  10:52 ঢাকা  11:20  00:00  ঢাকা থেকে নোয়াখালীর সময়সূচি স্টেশন  পৌঁছে  ছাড়ে ঢাকা  00:00  15:10 ঢাকা বিমানবন্দর  15:33  15:38 নরসিংদী  16:17  16:19 ভৈরব বাজার জংশন  16:50  16:52 আশুগঞ্জ  17:00  17:02 ব্রাহ্মণবাড়িয়া  17:17  17:19 আখাউড়া জংশন  17:47  17:49 কসবা  18:06  18:08 কুমিল্লা  18:25  18:30 লাকসাম জংশন  19:00  19:02 নাথেরপেটুয়া  19:14  19:16 সোনাইমুড়ী  19:42  19:44 বজরা  19:53  19:56 চৌমুহনী  20:04  20:06 মাইজদী কোর্ট  20:20  20:22 নোয়াখালী  20:40  00:00   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৫ সাল অব্দি কার্যকর।)   ঢাকা বিমানবন্দর রেলওয়ে স্টেশন  নরসিংদী রেলওয়ে স্টেশন  ভৈরব বাজার জংশন (৭১২ এর ক্ষেত্রে)  আশুগঞ্জ  ব্রাহ্মণবাড়িয়া  আখাউড়া জংশন  কসবা  কুমিল্লা  লাকসাম জংশন  নাথেরপেটুয়া  সোনাইমুড়ি  বজরা  চৌমুহনি  মাইজদী কোর্ট  নোয়াখালী   তথ্যসূত্র   বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন